
న్యూఢిల్లీ, జనవరి 19(ఆంధ్రజ్యోతి): చేయని తప్పునకు మెడికల్ సీట్లు కోల్పోయిన నలుగురు బాధిత విద్యార్థులకు వచ్చే విద్యా సంవత్సరంలో సీట్లు ఇవ్వాలని ఎన్టీఆర్ ఆరోగ్య విశ్వవిద్యాలయాన్ని సుప్రీంకోర్టు ఆదేశించింది. న్యాయమూర్తులు జస్టిస్ దీపక్ మిశ్రా, జస్టిస్ ఆర్.భానుమతిలతో కూడిన ధర్మాసనం గురువారం ఈ మేరకు ఉత్తర్వులిచ్చింది. ప్రతిభ అనేది ప్రాథమిక హక్కు అని, దానిని నిరాకరించటం తగదని జస్టిస్ మిశ్రా వ్యాఖ్యానించారు. ఎస్.కృష్ణశ్రద్ధ, ఆర్.ప్రత్యూష రాయల్, కోటి భావన, కే.ప్రభాత కిరణ్లకు 2017-18 విద్యా సంవత్సరానికి మెడికల్ సీట్లు ఇవ్వాలని ఎన్టీఆర్ ఆరోగ్య విశ్వవిద్యాలయాన్ని ఆదేశించింది. వీరు ఒక ఏడాది కోల్పోయినందున ఒక్కొక్కరికీ 5 లక్షల చొప్పున నష్టపరిహారం చెల్లించాలని దానికి బాధ్యులైన సంస్థలను ఆదేశించింది. చేయని తప్పునకు సీటు కోల్పోయిన విద్యార్థులకు కోర్టులు న్యాయం చేయగలవా? లేవా? అన్న ధర్మసందేహాన్ని నివృత్తి చేయాలని సుప్రీంకోర్టు విస్తృత ధర్మాసనాన్ని.. ద్విసభ్య ధర్మాసనం కోరింది. తెలుగు విద్యార్థుల కేసును విస్తృత బెంచికి బదిలీ చేసింది. ఎంసీఐ తరఫున సీనియర్ న్యాయవాది వికాస్ సింగ్, ఎన్టీఆర్ వర్సిటీ తరఫున రాజగోపాలరావులు వాదనలు వినిపిస్తూ.. విద్యార్థులకు అన్యాయం జరిగితే నష్టపరిహారం ఇవ్వాలే తప్ప తర్వాతి సంవత్సరం ప్రవేశాలు కల్పించరాదని గతంలో సుప్రీంకోర్టు తీర్పులు ఇచ్చిందని గుర్తు చేశారు. ఈ నేపథ్యంలో ధర్మాసనం ఇచ్చిన తీర్పు.. గత తీర్పుతో విభేదిస్తోందన్నారు. ఇందుకు జస్టిస్ దీపక్ మిశ్రా స్పందిస్తూ.. ప్రతిభ అనేది ప్రాథమిక హక్కు అని, దానిని నిరాకరించటం తగదన్నారు. గతేడాది మెడికల్ కౌన్సెలింగ్లో స్పోర్ట్స్ కోటా కింద ప్రవేశాలు పొందేందుకు ఈ విద్యార్థులు దరఖాస్తు చేసుకున్నారు. కానీ, కౌన్సెలింగ్ గడువులోగా వీరి ధ్రువీకరణ పత్రాలు అధికారులకు చేరకపోవడం వల్ల వీరు సీట్లు పొందలేకపోయారు.

newdhilly, janavari 19(aandhrajyoti): cheyani tappunaku medical seetlu kolpoina naluguru baadhita vidyaarthulaku vache vidya samvatsaramlo seetlu ivvaalani ntr aarogya vishwavidyaalayaanni supreenkortu aadesinchindi. nyaayamuurtulu justis deepak mishra, justis ar.bhaanumatilatoe kuudina dharmasana guruvaram ee meraku uttarvulichindi. pratibha anedi praathamika hakku ani, daanini niraakarinchatam tagadani justis mishra vyaakhyaaninchaaru. es.krishnashraddha, ar.pratyusha rayal, koti bhavana, kee.prabhaata kiranlaku 2017-18 vidya samvatsaraaniki medical seetlu ivvaalani ntr aarogya vishwavidyaalayaanni aadesinchindi. veeru oka edaadi kolpoyinanduna okkokkariki 5 lakshala choppuna nashtapariharam chellinchaalani daaniki baadhyulaina samsthalanu aadesinchindi. cheyani tappunaku seetu kolpoina vidyaarthulaku kortulu nyaayam cheyagalava? leva? anna dharmasandehanni nivrutti cheyalani supreenkortu vistruta dharmasananni.. dwisabhya dharmasana korindi. telugu vidyaarthula kesunu vistruta benchiki badili chesindi. mci tarafuna seanier nyaayavaadi vikas sing, ntr versity tarafuna rajagopalaraolu vaadanalu vinipistuu.. vidyaarthulaku anyayam jarigithe nashtapariharam ivvale tappa tarvaati samvatsaram pravesaalu kalpincharaadani gatamlo supreenkortu teerpulu ichindani gurtu chesaru. ee nepathyamlo dharmasana ichina teerpu.. gatha teerputho vibhedistondannaru. induku justis deepak mishra spandistuu.. pratibha anedi praathamika hakku ani, daanini niraakarinchatam tagadannaru. gatedadi medical counselinglo sports kota kinda pravesaalu pondenduku ee vidyaarthulu darakhastu chesukunnaru. cony, counselling gaduvulogaa veeri dhruveekarana patraalu adhikaarulaku cherakapovadam valla veeru seetlu pondalekapoyaru.